เมืองไทยฯ ตอบโจทย์สิทธิทางภาษีชูแคมเปญ”MTL Smile Choices”
นายสาระ ล่ำซำ กรรมการผู้จัดการและประธานเจ้าหน้าที่บริหาร บมจ.เมืองไทยประกันชีวิต(MTL) เปิดเผยว่า บริษัทจัดแคมเปญพิเศษ "MTL Smile Choices" เพื่อนำเสนอทางเลือกแบบประกันชีวิตให้แก่ผู้บริโภคได้สะดวกและเข้าใจง่าย โดยจัดกลุ่มผลิตภัณฑ์ให้สามารถตอบโจทย์ความต้องการของลูกค้าในแต่ละเซ็กเมนต์ได้อย่างตรงใจ ประกอบด้วย
14 ต.ค. 2558

นายสาระ ล่ำซำ กรรมการผู้จัดการและประธานเจ้าหน้าที่บริหาร บมจ.เมืองไทยประกันชีวิต(MTL) เปิดเผยว่า บริษัทจัดแคมเปญพิเศษ “MTL Smile Choices” เพื่อนำเสนอทางเลือกแบบประกันชีวิตให้แก่ผู้บริโภคได้สะดวกและเข้าใจง่าย โดยจัดกลุ่มผลิตภัณฑ์ให้สามารถตอบโจทย์ความต้องการของลูกค้าในแต่ละเซ็กเมนต์ได้อย่างตรงใจ ประกอบด้วย
กลุ่มแรก เป็นกลุ่มที่เพิ่งเริ่มซื้อประกันชีวิตโดยมีวัตถุประสงค์เพื่อสิทธิประโยชน์ทางภาษีเท่านั้น ส่วนใหญ่จะเป็นวัยทำงานรุ่นใหม่ มักมองหาแบบประกันชีวิตที่เบี้ยไม่แพง แบบประกันที่เหมาะสม เช่น โครงการเมืองไทย ซุปเปอร์ เซฟเวอร์ 25/16 คุ้มครองยาวถึง 25 ปี แต่ชำระเบี้ยเพียง 16 ปี และแบบประกันเมืองไทย คุ้มครองตลอดชีพ 99/20 ที่คุ้มครองชีวิตจนถึงอายุ 99 ปี ชำระเบี้ยเพียง 20 ปี เป็นต้น
กลุ่มที่สอง มองเป้าหมายการซื้อประกันชีวิตเพื่อลดหย่อนภาษีเป็นโจทย์หลัก พร้อมกับมองหาสิทธิประโยชน์อื่นๆ พ่วงท้ายอย่างคุ้มค่า โดยเฉพาะความคุ้มครองที่รอบด้านยิ่งขึ้น ผ่านการเลือกซื้อสัญญาเพิ่มเติมสุขภาพ โรคร้ายแรง และอุบัติเหตุ แบบประกันที่เหมาะสม เช่น โครงการเมืองไทย รับทรัพย์ ตลอดชีพ 90/7 โครงการเมืองไทย เซฟแอนด์เซฟ โครงการเมืองไทย อัลตร้า เฮลท์ และโครงการเมืองไทย HIGH SPEED 4G, 4G+ และ 4G++ เป็นต้น
กลุ่มที่สาม กลุ่มนี้จะเน้นในเรื่องของการลงทุนเป็นหลัก มีความเป็นมืออาชีพและสามารถแสวงหาช่องทางการออมเงินและผลประโยชน์จากการลงทุนได้หลากหลาย ดังนั้น แบบประกันชีวิตที่เหมาะสมกับกลุ่มนี้ นอกจากจะให้สิทธิประโยชน์ด้านลดหย่อนภาษีแล้ว จำเป็นอย่างยิ่งที่จะต้องตอบโจทย์ในแง่ผลตอบแทนการออมที่คุ้มค่า เช่น เมืองไทย สมาร์ท เซฟวิ่ง 10/1 เมืองไทย สมาร์ท เซฟวิ่ง 10/6 และเมืองไทย ซุปเปอร์ กู๊ด 12/5 เป็นต้น
กลุ่มสุดท้าย เป็นกลุ่มที่มองการณ์ไกลและเตรียมปูทางสำหรับชีวิตในอนาคต กลุ่มนี้มักจะซื้อประกันชีวิตจนเต็มเพดานหักลดหย่อนภาษีของเบี้ยประกันชีวิตใน 100,000 บาทแรกไปแล้ว จึงเริ่มมองหาช่องทางใหม่ๆ เพิ่มขึ้น ซึ่งประกันชีวิตแบบบำนาญ (Annuity) สามารถตอบโจทย์นี้ได้ด้วยสิทธิประโยชน์ด้านลดหย่อนภาษีที่เพิ่มขึ้น เช่น เมืองไทย 8555 และ เมืองไทย 9955 โดยชำระเบี้ยจนถึงอายุ 54 ปี และเมื่ออายุครบ 55 ปี จะเริ่มรับผลประโยชน์เป็นเงินบำนาญทุกปี ไปจนถึงอายุ 85 ปี หรือ 99 ปี (ตามแบบประกันชีวิตที่เลือก) และแบบเมืองไทย 8560 จี 15 ชำระเบี้ยจนถึงอายุ 59 ปี จากนั้นเมื่ออายุครบ 60 ปี จะได้รับผลประโยชน์บำนาญทุกปี จนถึงอายุ 85 ปี โดยรับรองจ่ายบำนาญ 15 ปี เป็นต้น
นายสาระ กล่าวอีกว่า บริษัทฯ ยังได้เปิดผลิตภัณฑ์ใหม่ “โครงการเมืองไทย HIGH SPEED 4G” ที่ตอบโจทย์ความคุ้มครองได้อย่างครอบคลุม โดยให้คุ้มครองชีวิตจนถึงอายุ 99 ปี สูงสุดถึง 500,000 บาท ทั้งยังคลายกังวลเรื่องสุขภาพ ด้วยผลประโยชน์ความคุ้มครองค่ารักษาพยาบาลกรณีผู้ป่วยใน สูงสุดถึงวันละ 5,000 บาท หายห่วงเรื่องค่าใช้จ่ายโรคร้าย ครอบคลุมถึง 30 โรค และอุ่นใจยิ่งขึ้นด้วยความคุ้มครองอุบัติเหตุ ตลอด 24 ชั่วโมง ทุกที่ ทั่วโลก รับประกันตั้งแต่อายุ 18-64 ปี
พิเศษยิ่งขึ้นสำหรับลูกค้าที่ซื้อแบบประกันชีวิตที่ร่วมโครงการ “MTL Smile Choices” ในระหว่างวันที่ 15 ตุลาคม -15 ธันวาคม 2558 ผ่านช่องทางตัวแทนและทางโทรศัพท์ จะได้รับของกำนัล พร้อมลุ้นรับรางวัลพิเศษต่างๆ ตลอดทั้งโครงการรวม 100 รางวัล รวมมูลค่าทั้งสิ้นกว่า 500,000 บาท